Sundance Film Festival slavi svoju 25.-u godišnjicu
Ovogodišnji izbor filmova odlikuje se raznolikošću tematike, a na njihov je odabir utjecao i izbor novog američkog predsjednika Baracka
Ove godine Sundance Film Festival u Park Cityiju, u saveznoj državi Utah, slavi svoju 25-u godišnjicu, kao jedan od najpoznatijih festivala novih, neovisnih filmova u svijetu. Glumac Robert Redford osnovao je Sundance Film Festival 1985. godine kako bi promovirao nove filmske stvaratelje, i nisko-budžetne filmove, te održao neovisna mala kina.Redford kaže da je prvom festivalu nazočilo samo 150 ljudi.Ovaj festival sada okuplja u prosjeku 65 tisuća posjetitelja: "Nisam vjerovao da će ovaj festival imati tolikog odjeka.U ranijim godina, nitko iz Hollywooda nije dolazio, i nisam imao nikakvu financijsku potporu filmske industrije.Ljudi su sumnjali da ću uspjeti, jer ovo nije komercijalni festival, a i održava se usred zime u Mormonskom kraju.A ja sam im odgovorio da svrha nije u tome, već u raznolikosti ovog festivala, te da će ta raznolikost možda postati komercijalna." Čini se da je Hollywood prepoznao Redfordovu viziju - tri dokumentarca i jedan dugometražni film s prošlogodišnjeg Sundance festivala, ove su godine nominirani za Oskare.Redford kaže da je Hollywood često imao financijsku korist od Sundance festivala, budući da su neki nisko-budžetni, neovisni filmovi zaradili priličan novac.Hit filmovi kao što su Little Miss Sunshine, i dokumentarac March of the Penguins neki su od nedavnih projekata koji su premijeru imali na ovom festivalu i postigli ogroman komercijalni uspjeh.No, Redford vjeruje da su se stvari sada promijenile: "Veliki studiji neće riskirati s filmovima koji odstupaju od uobičajenog.Financiranje neovisnih filmova ne dolazi više od strane studija, nego iz vanjskih izvora. Dakle, u tom smislu, sistem se drastično promijenio." Unatoč teškoj ekomomskoj situaciji u Sjedinjenim državama, ovogodišnji je festival rasprodan i od prodaje ulaznica je zaradio nekoliko stotina tisuća dolara više nego prošle godine. Redford kaže da se Sundance može nositi s promjenama i negativnim trendovima u filmskoj industriji tako da ostane manji i selektivniji nego neki drugi vodeći filmski festivali kao što su oni u Cannesu i Torontu, na kojima se prikazuje više of tri stotine filmova: "Na festivalu će biti dosta toga što se ljudima neće svidjeti.No, dobro je to što imaju izbora, jer mi ne biramo filmove samo jedne tematike.Mi filmove biramo na osnovu njihove originalnosti i različitosti.Znači, na publici je da sama odluči." Na ovogodišnjem Sundance Festivalu prikazat će se filmovi iz dvadeset i jedne zemlje.Među 118 dugometražnih filmova, od kojih je skoro polovina debitantsko ostvarenje, neki koji privlače posebnu pažnju su i meksičko-američka drama Sin Nombre, politički triler smješten u gradu uz meksičku granicu, te britanski dokumentarni film An Education, priča o odrastanju jedne šesnaestogodišnjakinje.Članica odbora za odabir filmova, Caroline Libresco, kaže da je jedan nepredviđeni događaj utjecao na odabir filmova za ovogodišnji festival.Bio je to izbor novog američkog predsjednika Baracka Obame: "Mislim da je ishod predsjedničkih izbora utjecao na naš odabir filmova.Mi još uvijek prikazujemo dovoljno ozbiljnih dokumentaraca i filmova.Da Obama nije pobijedio na izobrima, možda bismo bili drugačijeg raspoloženja prilikom odabira filova." Vrste filmova koji se svake godine kandidiraju za ovaj festival iz cijelog svijeta, također se mijenjaju.Direktor festivala Geoff Gilmore kaže: "Mislim da je jedan od bitnih faktora s kojima smo sučeljeni ove godine ono što ja nazivam utjecajem globalizacije.Kada kreatori filmova žele napraviti dokumentarac o nekoj priči, oni ne misle samo o tome kakvog će to odjeka imati u Sjedinjenim državama, oni također misle i o tome kakav će biti globalni odjek njihova filma. Ove je godine sasvim jasno da globalizacija i internacionalizacija priča u ovim filmovima ima značajan utjecaj.No, imamo pravu raznolikost u izboru filmova." Gilmore dodaje da je teško opisati ovaj festival, no da je primijetio nove teme ove godine, koje nije viđao u 25 godina postojanja Sundance festivala. "Mogu reći da smo u vremenu kada na kreatore filmova gledam kao na aktiviste.Tu je cijela jedna nova generacija film-makera koji prave filmove o romantici i ljubavnim odnosima koje ja nisam prije vidio. Dakle, ako pogledamo na raspon filmova, primjećuje se da ovogodišnji festival ima znatno manje filmova koji vas tjeraju na razmišljanje nego je to bilo u prošlosti.Ovaj se festival više bavi osjećajima." Sundance festival traje do 25 siječnja.